7. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ, ΕΜΠΟΡΙΟΥ Αριθ. Β2 - 7949 της 17/29 Ιουλ. 1980 (ΦΕΚ Β΄ 711) Περί καθορισμού δικαιολογητικών και τρόπου πληρωμής επιδοτήσεως στις εξαγωγές τοματοπολτού. Έχοντας υπόψη: 1.Τις διατάξεις: α)Του άρθρ. 26 του Ν.Δ. 321/69 «περί Κώδικος Δημοσίου Λογιστικού». β)Του Νόμ. 400/76 «περί Υπουργικού Συμβουλίου και Υπουργείων». γ)Του Ν.Δ. 131/74 «περί παροχής οικονομικών ενισχύσεων στη γεωργική, κτηνοτροφική, δασική και αλιευτική παραγωγή». δ)Του Π.Δ. 397/80 (ΦΕΚ 109/Α/8.5.80) «περί οργανώσεως της Υπηρεσίας Διαχειρίσεως Αγορών Γεωργικών Προϊόντων (ΥΔΑΓΕΠ) και τροποποιήσεως του Π.Δ. 433/77 «περί Οργανισμού του Υπουργείου Γεωργίας». 2.Την αριθ. 1157/6.12.79 απόφαση της Οικονομικής Επιτροπής «περί λήψεως μέτρων για την διάθεση του τοματοπολτού και των κομποστών ροδακίνων και βερυκόκκων». 3.Την αριθ. 1223/28.2.80 απόφαση της Οικονομικής Επιτροπής «περί λήψεως μέτρων για την ευχερή διάθεση του τοματοπολτού κ.λ.π. προϊόντων εξ οπωροκηπευτικών». 4.Την ανάγκη καθορισμού δικαιολογητικών και τρόπου πληρωμής της ανωτέρω επιδοτήσεως στους δικαιούχους εξαγωγείς, αποφασίζουμε: Καθορίζουμε, ως κατωτέρω, τα δικαιολογητικά και τον τρόπο πληρωμής της επιδοτήσεως που προβλέπεται από τις αριθ. 1157/6.12.79 και 1223/28.2.80 αποφάσεις της Οικονομικής Επιτροπής. Α΄.Δικαιολογητικά που πρέπει να υποβάλλονται: 1.Αίτηση του δικαιούχου εξαγωγέα με το νόμιμο χαρτόσημο για την καταβολή του ποσού της δικαιουμένης επιδοτήσεως. 2.Αντίγραφο διασαφήσεως ή αδείας εξαγωγής του Οικείου Τελωνείου στο οποίο θα αναγράφονται τα εξής στοιχεία: α)Ο εξαγωγέας του τοματοπολτού. β)Η εξαχθείσα παρ’ αυτού ποσότητα σε τόννους ή χιλιόγραμμα μικτού βάρους αμέσου συσκευασίας κατά συμπύκνωση και συσκευασία. γ)Η χώρα προορισμού, και  δ)Η ημερομηνία εξαγωγής (φορτώσεως) του προϊόντος. Τα ανωτέρω στοιχεία θα βεβαιώνονται επί της διασαφήσεως από την οικεία Τελωνειακή Αρχή, καθώς και ότι το αντίγραφο της διασαφήσεως προορίζεται για το Υπουργείο Εμπορίου, προς λήψη επιδοτήσεως. 3.Αντίγραφο Πιστοποιητικού Ποιοτικού Ελέγχου, του αρμοδίου Γεωπόνου, περί του εξαχθέντος προϊόντος, στο οποίο θα αναγράφεται το μικτό βάρος αμέσου συσκευασίας κατά συμπύκνωση και συσκευασία. 4.Υπεύθυνη δήλωση του εξαγωγέα του Ν.Δ. 105/69, με την οποία θα δηλώνει ότι η εξαχθείσα παρ’ αυτού ποσότητα τοματοπολτού εκ τόννων ή χιλ/μων.............. στη χώρα ..............., βάσει αριθ.................. διασαφήσεως εξαγωγής, είναι συσκευασίας ..................χιλ/μων και βαθμού συμπυκνώσεως ...................BRIX. Το γνήσιο της υπογραφής του δηλούντος, θα βεβαιούται από Δημόσια ή Δημοτική ή Αστυνομική Αρχή ή Τράπεζα και προκειμένου περί εταιρείας θα βεβαιούται επί πλέον ότι ο δηλών νόμιμα εκπροσωπεί αυτή. 5.Κατάσταση πληρωμής σε 3 αντίγραφα, η οποία θα συντάσσεται από τον εξαγωγέα και θα περιλαμβάνει τα ακόλουθα στοιχεία: α)Την επωνυμία του εξαγωγέα. β)Το Τελωνείο Εξαγωγής και τον αριθμό της διασαφήσεως εξαγωγής. γ)Την ημερομηνία εξαγωγής (φορτώσεως) του προϊόντος. δ)Την χώρα προορισμού. ε)Την μικτοβαρή ποσότητα αμέσου συσκευασίας κατά συμπύκνωση και συσκευασία. στ)Το ποσό της επιδοτήσεως ανά χιλ/μο ή τόννο, και  ζ)Το συνολικό ποσό της δικαιουμένης επιδοτήσεως. Η εν λόγω κατάσταση πρέπει να υπογραφεί και να σφραγισθεί από τον εξαγωγέα. Β΄. Τρόπος πληρωμής. Όλα τα ανωτέρω δικαιολογητικά, θα υποβάλλονται από τον ενδιαφερόμενο εξαγωγέα στη Δ/νση Οικονομικού (Τμήμα Β΄) του Υπουργείου Εμπορίου, η οποία μετά τον έλεγχο αυτών θα προβαίνει στην έκδοση της οικείας αποφάσεως εγκρίσεως και αναλήψεως της σχετικής δαπάνης, σε βάρος της με ΚΑΕ 2122 πιστώσεως του προϋπολογισμού Καταναλωτικών Αγαθών, τρέχοντος οικονομικού έτους και στη συνέχεια θα αποστέλλει αυτά στη Δ/νση Εντελλομένων Εξόδων του ιδίου Υπουργείου για την έκδοση του οικείου χρηματικού εντάλματος πληρωμής. Γ΄. Εξουσιοδοτούνται οι Υπουργοί Γεωργίας και Εμπορίου για την ρύθμιση περιπτώσεων παροχής διευκρινήσεων και καθορισμού λεπτομερειών, σχετικά με την πληρέστερη εφαρμογή της παρούσης αποφάσεως. (Αντί για τη σελ. 896,01)  Σελ. 896,01(α) Τεύχος 1455 Σελ. 107 Τοματοπαραγωγή 16.Ξ.β.7